stanford-oval/wikipedia huggingface dataset:
דלקת רירית הרחם
הערות שוליים

↑  Hysteroscopy : visual perspectives of uterine anatomy, physiology and pathology, 3rd ed, Philadelphia: Wolters Kluwer Health/Lippincott Williams & Wilkins, 2007
↑  Diagnostic gynecologic and obstetric pathology, 2nd ed, Philadelphia, PA: Saunders/Elsevier, 2011
1 2 3  Hacker & Moore's essentials of obstetrics and gynecology, Sixth edition, Philadelphia, PA
↑  Current diagnosis & treatment : obstetrics & gynecology, 11th edition, New York
1 2  Ferri's clinical advisor 2015 : 5 books in 1, Philadelphia, PA
1 2 3 4 5 6 7  Endometritis, healthline
1 2 3  Dallenbach-Hellweg, G. (Gisela), Atlas of endometrial histopathology, 3rd ed, Heidelberg: Springer, 2010
↑  Veterinary reproduction and obstetrics, 9th ed, Edinburgh: Saunders, 2009
1 2  Williams gynecology, Third edition, New York
1 2  Comprehensive gynecology, Seventh edition, Philadelphia
↑  Obstetrics : normal and problem pregnancies, 6th ed, Philadelphia: Elsevier/Saunders, 2012
↑  Endometritis, PregMed, ‏Nov 21, 2013 (ארכיון)
↑  Chompilas Chongsomchai, Pisake Lumbiganon, Malinee Laopaiboon, Prophylactic antibiotics for manual removal of retained placenta in vaginal birth, Cochrane Database of Systematic Reviews, 2014-10-20 doi: 10.1002/14651858.CD004904.pub3
↑  Craig R Cohen, Lisa E Manhart, Elizabeth A Bukusi, Sabina Astete, Association between Mycoplasma genitalium and acute endometritis, The Lancet 359, 2002-03, עמ' 765–766 doi: 10.1016/S0140-6736(02)07848-0
↑  Sunčanica Ljubin-Sternak, Tomislav Meštrović, Chlamydia trachomatis and Genital Mycoplasmas: Pathogens with an Impact on Human Reproductive Health, Journal of Pathogens 2014, 2014, עמ' 1–15 doi: 10.1155/2014/183167
↑  A. Dhanya Mackeen, Roger E. Packard, Erika Ota, Linda Speer, Antibiotic regimens for postpartum endometritis, The Cochrane Database of Systematic Reviews, 2015-02-02, עמ' CD001067 doi: 10.1002/14651858.CD001067.pub3
↑  הכול אודות הרחם (וכמעט אף מילה על הביצית), באתר משרד הבריאות, ‏2/12/2018
↑  אבחון זיהום כרוני ברירית הרחם (Endometritis) בנשים לא פוריות ללא תסמינים, באתר החברה לאיכות ברפואה, ‏11.7.2018
↑  A. Roy, S. Mukherjee, S. Bhattacharya, S. Adhya, Tuberculous endometritis in hills of Darjeeling: a clinicopathological and bacteriological study, Indian Journal of Pathology & Microbiology 36, 1993-10, עמ' 361–369
↑  M. T. Ashworth, C. I. Moss, W. E. Kenyon, Granulomatous endometritis following hysteroscopic resection of the endometrium, Histopathology 18, 1991, עמ' 185–187 doi: 10.1111/j.1365-2559.1991.tb01467.x
↑  Nada Todorovic, Vera Djordjevic, Slobodan Antonijevic, Pyometra caused by carrying of an intrauterine device for a period of forty years and chronic endometritis, Srpski arhiv za celokupno lekarstvo 130, 2002, עמ' 409–411 doi: 10.2298/SARH0212409T
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
1952 בספורט

| 0 | 1 | 2 | 3 |
| --- | --- | --- | --- |
|  |  | 1952  בספורט |  |
< · 1950 · 1951 — 1952 — 1953 · 1954 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אולימפיאדה > אולימפיאדת הלסינקי (1952) היא האולימפיאדה ה-13 > המדינות שגרפו את מירב המדליות

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סה"כ |
| 1 | ארצות הבריתארצות הברית | 40 | 19 | 17 | 76 |
| 2 | ברית המועצותברית המועצות | 22 | 30 | 19 | 71 |
| 3 | הונגריההונגריה | 16 | 10 | 16 | 42 |
| 4 | שוודיהשוודיה | 12 | 13 | 10 | 35 |
| 5 | איטליהאיטליה | 8 | 9 | 4 | 21 |
אולימפיאדה > אולימפיאדת אוסלו (1952) היא אולימפיאדת החורף ה-6 > המדינות שגרפו את מירב המדליות

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | נורווגיה נורווגיה (מארחת) | 7 | 3 | 6 | 16 |
| 2 | ארצות הברית ארצות הברית | 4 | 6 | 1 | 11 |
| 3 | פינלנד פינלנד | 3 | 4 | 2 | 9 |
| 4 | גרמניה גרמניה | 3 | 2 | 2 | 7 |
| 5 | אוסטריה אוסטריה | 2 | 4 | 2 | 8 |
אופניים

טור דה פראנס - פאוסטו קופי (איטליה איטליה)
ג'ירו ד'איטליה -פאוסטו קופי (איטליה איטליה)
וואלטה אספניה - התחרות לא נערכה
אתלטיקה > נשים

מרג'ורי ג'קסון (אוסטרליה אוסטרליה) זכתה בשתי מדליות זהב בריצות ל-100 מטר ול-200 מטר.
נינה רומשקובה (ברית המועצות ברית המועצות) זכתה במדליית זהב בזריקת דיסקוס, מדליית הזהב הראשונה של נבחרת ברית המועצות במשחקים האולימפיים.
אתלטיקה > גברים

אמיל זטופק (צ'כוסלובקיה צ'כוסלובקיה) זכה ב-3 מדליות זהב בריצת 5000 מטר, בריצת 10000 מטר ובריצת מרתון.
לינדי רמיג'ינו (ארצות הברית ארצות הברית), זכה בשתי מדליות זהב, בריצת 100 מטר ובריצת שליחים 4X100 מטר.
אנדי סטנפילד (ארצות הברית ארצות הברית), זכה בשתי מדליות זהב, בריצת 200 מטר ובריצת שליחים 4X100 מטר.
הריסון דילארד (ארצות הברית ארצות הברית), זכה בשתי מדליות זהב, בריצת 110 מטר משוכות ובריצת שליחים 4X100 מטר.
ג'ורג' רודן (ג'מייקה ג'מייקה), זכה בשתי מדליות זהב, בריצת 400 מטר ובריצת שליחים 4x400 מטר.
התעמלות > התעמלות באולימפיאדה > נשים

מריה גורוחובסקי היהודיה (ברית המועצות ברית המועצות) זכתה ב-7 מדליות מהן 2 זהב כולל בתחרות הקרב רב
מרגיט קורונדי (הונגריה הונגריה) זכתה ב-6 מדליות מהן 1 זהב
אגנס קלטי היהודיה (הונגריה הונגריה) זכתה ב-4 מדליות מהן 1 זהב.
התעמלות > התעמלות באולימפיאדה > גברים

ויקטור צ'וקרין (ברית המועצות ברית המועצות) זכה ב-6 מדליות מהן 4 זהב כולל בתחרות הקרב רב.
גרנט שגיניאן (ברית המועצות ברית המועצות) זכה ב-4 מדליות מהן 2 זהב.
טניס > הטניסאיות שזכו בטורנירי הגראנד סלאם

אליפות אוסטרליה הפתוחה - תלמה לונג (אוסטרליה אוסטרליה)
אליפות צרפת הפתוחה -דוריס הארט (ארצות הברית ארצות הברית)
ווימבלדון - מורין קונולי (ארצות הברית ארצות הברית)
אליפות ארצות הברית הפתוחה - מורין קונולי (ארצות הברית ארצות הברית)
טניס > הטניסאים שזכו בטורנירי הגראנד סלאם

אליפות אוסטרליה הפתוחה - קן מקגרגור (אוסטרליה אוסטרליה)
אליפות צרפת הפתוחה -ירוסלב דרובני (מצרים מצרים)
ווימבלדון - פרנק סג'מן (אוסטרליה אוסטרליה)
אליפות ארצות הברית הפתוחה - פרנק סג'מן (אוסטרליה אוסטרליה)
טניס > גביע דייוויס

נבחרת אוסטרליה (אוסטרליה) זכתה בגביע דייוויס לאחר ניצחון 1-4 על נבחרת ארצות הברית (ארצות הברית).
כדורגל > כדורגל לפי מדינות > איטליה

יובנטוס זוכה בסקודטו.
גביע האיטלקי -תחרות לא נערכה.
כדורגל > כדורגל לפי מדינות > אנגליה

אליפות אנגליה -  מנצ'סטר יונייטד זוכה באליפות.
גביע ה-FA - ניוקאסל יונייטד זוכה בגביע.
כדורגל > כדורגל לפי מדינות > ארגנטינה

ריבר פלייט זוכה באליפות.
גביע לאומי "קופה ד"ר קרלוס איבארגורן" - ריבר פלייט זוכה בגביע.
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - קורינתיאנס זוכה בתחרות
אליפות ריו דה ז'ניירו בכדורגל -ואסקו דה גאמה זוכה באליפות
כדורגל > כדורגל לפי מדינות > גרמניה

שטוטגרט זוכה באליפות גרמניה.
כדורגל > כדורגל לפי מדינות > ישראל

מכבי תל אביב זוכה בליגת העל בכדורגל
מכבי פתח תקווה זוכה בגביע המדינה
כדורגל > כדורגל לפי מדינות > ספרד

ברצלונה זוכה באליפות ספרד
ברצלונה זוכה בקופה דל גנרליסימו
כדורסל

בטורניר הכדורסל שנערך במשחקים האולימפיים זכתה נבחרת ארצות הברית במדליית זהב לאחר ניצחון על נבחרת ברית המועצות 36-25.
כדורסל > כדורסל לפי מדינות > איטליה

ליגת העל האיטלקית בכדורסל - אולימפיה מילאנו זוכה באליפות.
כדורסל > כדורסל לפי מדינות > ארצות הברית

מינאפוליס לייקרס ניצחה ב-NBA (ראה עונת 1951/1952 ב-NBA).
כדורסל > כדורסל לפי מדינות > ברית המועצות

אליפות ברית המועצות בכדורסל גברים -"ו.ו.אס מוסקבה" זוכה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל - הכוכב האדום בלגרד זוכה באליפות.
מרוץ מכוניות

פורמולה 1 - הסתיימה העונה שכללה 8 מרוצים. אלברטו אסקרי (איטליה איטליה) עם מכונית מתוצרת פרארי זכה באליפות.
סיף > סיף באולימפיאדה

אדוארדו מנג'רוטי (איטליה איטליה) זכה ב-4 מדליות, 2 זהב ו-2 כסף.
דריו מנג'רוטי (איטליה איטליה), האח של אדוארדו מנג'רוטי זכה בשתי מדליות, זהב וכסף.
כריסטיאן דוריולה (צרפת צרפת) זכה בשתי מדליות זהב.
אלדר גרביץ' (הונגריה הונגריה) זכה ב-3 מדליות, אחת מכל סוג.
פאל קובאץ' (הונגריה הונגריה) זכה בשתי מדליות, זהב וכסף.
פוטבול > NFL

דטרויט ליונס מנצחת את קליבלנד בראונס 7-17 באליפות ה-NFL במשחק שנערך בדטרויט.
שחייה > נשים

נבחרת הנשים של הונגריה (הונגריה) בשחייה זכתה ב-4 מדליות זהב מתוך 5 וב-7 מדליות מתוך 13 אפשריות.
קטלין סוקה (הונגריה הונגריה) זכתה בשתי מדליות זהב.
אווה נובק ז'ראר (הונגריה הונגריה) זכתה ב-3 מדליות מהן 1 זהב.
אווה סקיי היהודיה (הונגריה הונגריה) זכתה במדליית זהב אחת.
יודית תמש היהודיה (הונגריה הונגריה) זכתה ב-2 מדליות, זהב וארד.
שחייה > גברים

פורד קונו (ארצות הברית ארצות הברית) זכה ב-3 מדליות מהן 2 מדליות זהב ומדליית כסף אחת.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 27 באפריל | 4x100 מטר חופשי שליחות | נבחרת | הונגריה הונגריה | מוסקבה, ברית המועצות | 4:27.2 דקות |
| 1 באוגוסט | 4x100 מטר חופשי שליחות | נבחרת | הונגריה הונגריה | הלסינקי, פינלנד | 4:24.4 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 16 בפברואר | 4x200 מטר חופשי שליחים | נבחרת | ארצות הברית ארצות הברית | ניו הייבן, ארצות הברית | 8:29.4 דקות |
| 14 במרץ | 200 מטר חזה | קנוד גלייה | דנמרק דנמרק | קופנהגן, דנמרק | 2:37.4 דקות |
תסמונת קדם-וסתית

| --- | --- |
 תחום:  תסמונת
 תסמינים:  כאבי שרירים, כאב ראש, כאבי מפרקים, עייפות 
 טיפול:  mefenamic acid  pamabrom  איבופרופן  פרצטמול 
 קישורים ומאגרי מידע
 eMedicine:  953696 
 MeSH:  D011293
 סיווגים
 ICD-10:  N94.3
 ICD-11:  GA34.40 
 
תסמונת קְדַם-וִסתית (Premenstrual Syndrome - PMS) או לחץ קדם-וִסתי (Premenstrual Tension) היא אוסף תסמינים גופניים, ופסיכולוגים הקשורים לווסת הנשית. בזמן שרוב הנשים הפוריות (בין 80 ל-95 אחוזים) סובלות מסימפטומים קדם-וסתיים כלשהם, אצל נשים הסובלות מ-PMS מופיעים סימפטומים המוגדרים כ-"חמורים במידה מספקת כדי להשפיע על היבטים שונים בחייהן".
תסמינים אלו ניתנים לחיזוי מראש ובאים לידי ביטוי בדרך כלל בשבועיים שלפני קבלת הווסת. תסמינים אלו יכולים להיעלם אחרי התחלת הדימום, אך יש מקרים בהם הם נשארים גם אחרי שהדימום התחיל.
אצל חלק מהנשים הסובלות מ-PMS התופעות הנלוות חזקות כל כך, עד שהן נחשבות כמגבילות את חיי היום-יום. כ-14 אחוזים מהנשים בגילאים 20–35 מושפעות כל-כך מהתופעות הנלוות לתסמונת הקדם-וסתית עד שעליהן להישאר בבית ולהיעדר מהלימודים או העבודה. לצורה זו של PMS יש אבחון פסיכולוגי משלה - הפרעה דיספורית קדם וסתית (Premenstrual dysphoric disorder,‏ PMDD).
תסמינים ותופעות

למעלה מ-200 סימפטומים שונים נקשרו עד היום לתסמונת. שלושת הסימפטומים המרכזיים הם עצבנות, מתח ודיכאון. סימפטומים רגשיים נפוצים כוללים לחץ, חרדה, נדודי שנה, עייפות, מצבי רוח משתנים ותנודות בחשק המיני. בין הסימפטומים הגופניים נמנים כאבי בטן, עצירות, נפיחות או רגישות בשדיים, אקנה, כאבי פרקים או שרירים.
רוב הנשים הסובלות מ-PMS חוות רק חלק מהתופעות - לרוב בצורה קבועה, כשמידת חומרתם משתנה מחודש לחודש. ההגדרה הנפוצה לתסמונת מחייבות את הופעתם של התסמינים במהלך 10 הימים שלפני תחילת הווסת, ונעלמים עם תחילתו, כשסוג התסמינים לכל אישה קיימים בכמה ווסתות רצופות לפחות.
תסמינים ותופעות > השפעות התנהגותיות

בשנת 1964 הציגה רופאה בריטית בשם דלטון ממצאים שהראו כי קיים שיעור גבוה של נשים הנמצאות בימים של טרום וסת המעורבות בפשע ובהתאבדויות. ממצאים אלו התקבלו בהמשך בספקנות בקהילה המדעית. הטענה המרכזית הייתה שייתכן כי לא הווסת היה הגורם אלא מצב הלחץ שעלול להקדים את הווסת.אולם טיעון זה של אי-שפיות עקב התסמונת הקדם-וסתית הוביל בשנת 1981 לזיכויה של אישה בריטית שהואשמה ברצח. טיעון זה הוביל לזיכויים גם במקרים אחרים.
אבחון

לא קיימת בדיקת מעבדה או דרך לאבחנה גופנית מוקדמת לתסמונת זו. על מנת למצוא את המחזוריות בהופעת התופעות, רופא נשים יבקש ממטופלת לרשום את התסמינים על גבי לוח שנה במשך שני מחזורי וסת רצופים. פעולה זו תאפשר לאמת שהתסמינים הם אכן קדם-וסתיים ומחזוריים. במקרים מסוימים פעולה זו עוזרת לרופא להתמקד בסימפטומים הרלוונטיים.
מספר אמצעים מוסכמים הומצאו על מנת לתאר את התסמונת הקדם-וסתית:
לוח השנה של תופעות התסמונת הקדם-מחזורית
תיעוד אבחנתי של הנזק והחומרה של הווסת
ניתוח ויזואלי בעזרת סקאלה
מספר מצבים רפואיים מחמירים את כאבי המחזור, תהליך הקרוי הגדלה וסתית (menstrual magnification). תנאים אלו עלולים לגרום למטופלת לחשוב שהיא לוקה ב-PMS, כאשר הבעיה האמיתית יכולה להיות אחרת. התופעות המוזכרות לעיל יכולות גם להופיע גם מחוץ למחזור הביוץ. תסמינים אשר עלולים להתגבר במהלך המחזור כוללים דיכאון, מיגרנה, הפרעות מתפרצות (כמו אפילפסיה), תסמונת העייפות הכרונית, תסמונת המעי הרגיז, אסתמה ואלרגיות למיניהן. PMS נפוץ יותר אצל נשים הנוטות ללחץ.
אטיולוגיה

הסיבות המדויקות הגורמות להתפרצות התסמונת הקדם-וסתית לא ידועות. התסמונת קשורה, אמנם, למחזור הביוץ, אך מדידות של רמת הורמוני המין בדם הן בטווח הנורמלי ואינן נבדלות מאלו של נשים אשר אינן סובלות מן התסמונת הקדם-וסתית. לתסמונת נטייה להופיע אצל תאומים, דבר המרמז שלבעיה יש מרכיב גנטי. הדעה המקובלת כיום היא שהאינטראקציה של מוליכים עצביים (neurotransmitter) במערכת העצבים המרכזית עם הורמוני המין נפגעת. כמו כן נהוג לחשוב כי לתופעה יש קשר לפעילות של סרוטונין (גם הוא מוליך עצבי) במוח.
תסמונת קדם-וסתית כתופעה תרבותית

ישנם חוקרים[דרושה הבהרה] הסבורים שתסמונת קדם-וסתית היא לא יותר מהיפוכונדריה תרבותית. אותם חוקרים מעריכים כי נשים מותנות חברתית לצפות לקבל תסמונת קדם-וסתית ולכן מדווחות על הסימפטומים. הסוציולוגית אמילי מרטין אף טענה כי תסמונת קדם-וסתית היא תופעה המאומצת על ידי נשים כהסבר נוח להתנהגות אגרסיבית ושינויי מצב רוח.[דרוש מקור]
טיפול

יש מגוון דרכים לטפל בתסמונת הקדם-וסתית:
תרופות נוגדות דיכאון המבוססות על עיכוב סרוטונין (SSRI).
תרפיה תומכת המשלבת הרגעה, עידוד וייעוץ מושכל.
פעילות אירובית הוכחה בכמה מחקרים כיעילה.
ראו גם

הפרעה דיספורית קדם וסתית
הערות שוליים

↑  הפסיכולוגיה של המינים, איילה מלאך-פיינס, הוצאת האוניברסיטה הפתוחה, עמ' 331
↑  Apodaca, Lillian; Fink, Lori (1984). "Criminal Law: Premenstrual Syndrome in the Courts?".{{cite web}}:  תחזוקה - ציטוט: multiple names: authors list (link)
↑  האם תסמונת קדם-וסתית היא מיתוס?, מאיה סלזביץ במגזי Times
| --- | --- |
בקרת זהויות :  NLI: 987007533802805171  NDL: 00945708  NKC: ph572043 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
גודפרי האונספילד

| --- | --- |

 לידה:  28 באוגוסט 1919 סאטון-און-טרנט, הממלכה המאוחדת 
 פטירה:  12 באוגוסט 2004 (בגיל 84) קינגסטון, הממלכה המאוחדת 
 ענף מדעי:  הנדסת חשמל, טומוגרפיה ממוחשבת 
 מקום לימודים:  Magnus Church of England School  בית פאראדיי 
 פרסים והוקרה:  עמית החברה המלכותית  אות רנטגן (1980)  מדליית הווארד נ. פוטס (1977)  Knight Bachelor  היכל התהילה הלאומי לממציאים (2007)  honorary Fellow of the Royal College of Surgeons (1980)  פרס נובל לפיזיולוגיה או לרפואה (1979)  Mullard Award (1977)  מדלית ג'ון סקוט (1977)  פרס ומדליית גאבור (1976)  פרס לסקר-דיבייקי למחקר קליני (1975)  מפקד במסדר האימפריה הבריטית  פרס קרן גיירדנר הבינלאומי (1976)  מדליית וילהלם אקסנר (1974) 
 
סר גודפרי ניובולד האונספילד (באנגלית: Godfrey Newbold Hounsfield‏; 28 באוגוסט 1919 - 12 באוגוסט 2004) היה מהנדס חשמל בריטי שפיתח את הטומוגרפיה הממחושבת (מכשיר CT) וזכה בזכות פיתוח זה בפרס נובל לפיזיולוגיה או לרפואה בשנת 1979.
תולדות חייו

האונספילד נולד בכפר סאטון-און-טרנט (Sutton-On-Trent) בנוטינגהאמשייר, צעיר מבין חמישה ילדים.
במלחמת העולם השנייה שירת בחיל האוויר המלכותי ולמד עקרונות של אלקטרוניקה ומכ"ם. לאחר המלחמה למד בקולג' פאראדיי להנדסת חשמל (Faraday House Electrical Engineering College) בלונדון, המוסד הראשון בבריטניה שהעניק רמת אקדמית גבוהה ולימודי חשמל ואלקטרוניקה.
ב-1949 החל לעבוד ב-EMI כחוקר במעבדות המכ"ם והנשק המונחה. שם הכיר לראשונה שימוש במחשבים וב-1958 תכנן וניהל את הצוות שבנה את המחשב הטרנזיסטורי הראשון בבריטניה - EMIDEC 1100.
הפרויקט הבא שלו היה מכשיר הטומוגרף הממוחשב. הרעיון היה לבנות מחשב ייעודי שידע לקלוט מידע מקרני רנטגן המשוגרות בזויות שונות מסביב לאובייקט הנסרק ולייצר מידע מרחבי ב"פרוסות" החותכות את האובייקט ומציגות את תוכנו ("חתכים"). אף שהכוונה הראשונית לא הייתה דווקא רפואית התבררו עד מהרה היתרונות הרפואיים של הרעיון. הוא בנה אבטיפוס ראשון של המכשיר ב-1971 וניסה אותו על מוח של פרה. ב-1975 נבנה מכשיר CT לסריקה גופנית מלאה והמכשיר הוכנס לשימוש רפואי סדיר. ב-1979 זכה בפרס נובל לפיזיולוגיה או לרפואה יחד עם אלן מ. קורמק, שעבד במקביל (ובלי שהשניים ידעו זה על זה) על פתרון דומה והכין לו מודל מתמטי שייושם במכשירי ה-CT.
בשנת 1975 התקבל כחבר החברה המלכותית. בשנת 1976 התקבל כחבר למסדר האימפריה הבריטית ובשנת 1981 קיבל תואר אביר ואת הזכות להקדים את התואר "סר" לשמו.
האונספילד לא נישא מעולם. האונספילד נפטר מסרטן בגיל 74.
על שמו נקרא "סולם האונספילד" למדידת חדירות חומר לקרני רנטגן. החומרים מסווגים לפי מדד חדירות הנע בין HU‏1000- ל-HU‏1000, כאשר HU מסמן יחידת-האונספילד. למים מזוקקים חדירות-רנטגן של אפס HU, לאוויר חדירות של HU‏1000-, לעצמות שונות יש דרגות חדירות מ-HU‏400 ומעלה.
מחשב EMIDEC 1100
האבטיפוס של מכשיר ה-CT הראשון, עם מוח הפרה
טדאוש רייכשטיין

| --- | --- |

 לידה:  20 ביולי 1897 ולוצלאווק, האימפריה הרוסית 
 פטירה:  1 באוגוסט 1996 (בגיל 99) בזל, שווייץ 
 מקום מגורים:  קייב, ינה 
 מקום קבורה:  Jewish Cemetery of Basel 
 מקום לימודים:  המכון הטכנולוגי של ציריך 
 מוסדות:  אוניברסיטת בזל 
 פרסים והוקרה:  מדליית קופלי (1968)  חבר זר של החברה המלכותית (1 במאי 1952)  פרס קמרון של אוניברסיטת אדינבורו  מדליית יובל המאה (1952)  פרס נובל לפיזיולוגיה או לרפואה (1950)  פרס מרסל בנואה (1947) 
 בן או בת זוג:  Henriette Louise Quarles van Ufford 
 
טדאוש רייכשטיין (בפולנית: Tadeusz Reichstein;‏ 20 ביולי 1897 – 1 באוגוסט 1996) היה כימאי שווייצרי, יהודי, יליד פולין, חתן פרס נובל לפיזיולוגיה או לרפואה לשנת 1950 על זיהוי הקורטיזון וחשיבותו בטיפול בדלקת מפרקים.
חייו

טדאוש רייכשטיין נולד בוולוקלווק שבפולין לאיזידור וגסטבה רייכשטיין. את ילדותו בילה בקייב שבאוקראינה, שם עבד אביו כמהנדס. את השכלתו רכש תחילה בפנימייה בעיר יינה בגרמניה ואחר כך עקר עם משפחתו לציריך שבשווייץ, שם קיבל אזרחות. בשנת 1916 הוא החל בלימודי כימיה במכון הטכנולוגי הפדרלי (ETH) בציריך וסיים תואר ראשון בשנת 1920. בשנת 1922 סיים דוקטורט בכימיה, הוא חקר את הרכבו הכימי של מרכיב הטעם בקפה קלוי. הוא עבד בתעשיית המזון עד לשנת 1929 והתמקד בעיקר בחקר טעמי הקפה והציקוריה. רייכשטיין התחתן בשנת 1927 עם הנרייט, בת אצולה הולנדית ולזוג נולדה ילדה אחת.
בשנת 1929 החל לעבוד כמרצה במכון שבו למד. בשנת 1938 מונה לפרופסור מן המניין לכימיה תרופתית באוניברסיטת בזל. הוא בנה באוניברסיטה מכון חדש לכימיה אורגנית ועמד בראשו.
בשנת 1933, כאשר עבד בציריך, הצליח להפיק ויטמין C (חומצה אסקורבית) באופן מלאכותי, זאת באופן עצמאי ממחקרו של סיר וולטר נורמן הוורת', אשר זכה בשנת 1937, במשותף עם הכימאי השווייצרי פאול קארר בפרס נובל על מחקריו בוויטמין C. בשנת 1950 הוענק לו פרס נובל לפיזיולוגיה או לרפואה, יחד עם אדוארד קנדל ופיליפ שווולטר הנץ' על עבודתם בחקר הורמונים המופרשים מהקורטקס של בלוטת יותרת הכליה, עבודה ששיאה היה בבידוד וזיהוי הקורטיזון וגילוי חשיבותו בטיפול בדלקת מפרקים.
בשנת 1947 הוענק לרייכשטיין תואר דוקטור לשם כבוד בסורבון בפריז ובשנת 1952 התקבל כחבר (שאינו בריטי) לחברה המלכותית בלונדון.
רייכשטיין נפטר בבזל שבשווייץ בגיל 99. ההליך התעשייתי העיקרי להפקת ויטמין C עדיין נושא את שמו (The Reichstein Process).
סוליה (איבר)

| --- | --- |

סוליות כפות רגליים
 שיוך:  כף רגל 
 מזהים
 לטינית (TA98):  planta 
 טרמינולוגיה אנטומיקה:  A01.1.00.044 
 TA2 (2019):  337 
 FMA:  25000 
 מערכת השפה הרפואית המאוחדת:  C0230463 
 
סוליה, היא החלק התחתון של כף הרגל. היא מתחילה מן העקב, נמשכת דרך הקשת ומגיעה עד לכרית כף הרגל - לפני החלק התחתון של אצבעות כף הרגל. זהו החלק של כף הרגל שמונח על הקרקע בעת עמידה והליכה.
תכונות

סוליות כף הרגל מכילות את שכבות העור העבות ביותר בגוף, וזאת על מנת שיעמדו בלחץ שנוצר ממשקל הגוף עליהן בזמן עמידה והליכה, שלא יפצעו.
העור של סוליות כף הרגל חסר שיער, ויש לו הרבה פחות מלנין מאשר שאר הגוף, וזאת הסיבה שצבען של סוליות כפות הרגליים הוא בהיר יותר משאר העור בגוף.
לסוליה יש מספר גדול של נקבוביות זיעה, בדומה לכף היד.
בנוסף, הוא אחד החלקים בגוף הרגישים ביותר למגע, וזאת עקב ריכוז גבוה של סיבי עצב, כ-200 אלף לכל סוליה. עובדה זו עושה את סוליות כף הרגל רגישות לדגדוג, וזהו איבר שרבים רואים בו אזור ארוגני, שעיסויו גורם הנאה רבה למעוסה. בשל כך, עיסוי סוליות הרגליים נעשה רבות לשם הרפיה ובילוי, ומחקרים מסוימים אף מראים שעיסוי המקום יכול לגרום לירידה משמעותית בכאבים, ואף להפחית עייפות ולקדם שינה טובה יותר.
ראו גם

רפלקסולוגיה
שביל רגליים יחפות
ויקיפיט
פטיש לכפות רגליים
קשת (כף רגל)
כרית כף הרגל
הערות שוליים

↑  "5 reasons to wear or train in minimal (or no) shoes". barefootr.com.
↑  Brittan, Patti (2003). Complete Idiot's Guide to Sensual Massage. Alpha Books. ISBN 9781592570959.
↑  Lee, Jeongsoon; Han, Misook; Chung, Younghae;  et al. (2011). "Effects of Foot Reflexology on Fatigue, Sleep and Pain: A Systematic Review and Meta-analysis". Journal of Korean Academy of Nursing. Korean Society of Nursing Science (KAMJE). 41 (6): 821–833. doi:10.4040/jkan.2011.41.6.821. ISSN 2005-3673.
| סממנים חיצוניים בגוף האדם |
| --- | --- | --- |
| ראש וצוואר | קרקפת • פנים • מצח • רקה • עצם הרקה • עין • אוזן • תנוך • לחי • אף • פה • שפתיים • לשון • שיניים  • סנטר • גרגרת • עורף • גרון |  |
| גו | בית החזה • בית השחי • שדיים • פטמה • בטן • טבור • אגן • מותן • פות • פין • אשכים • גב • פי הטבעת |  |
| יד | כתף • זרוע • מרפק • אמה • שורש כף היד • כף יד • אצבעות (אגודל, אצבע מורה, אמה, קמיצה, זרת) • ציפורניים |  |
| רגל | עכוז • ירך • ברך • שוק • קרסול • כף רגל • סוליה (עקב, קשת, כרית) • אצבעות כף הרגל (בוהן) |  |
| עור | שיער • שיער פנים • ריסים • גבות • שער הערווה |  |
פורטל גוף האדם
| --- | --- |
בקרת זהויות :  NKC: ph187957  TA98: A01.1.00.044 
עיסוי לסוליות כפות הרגליים נעשה רבות לשם הרפיה ובילוי.
אירית דינור

| --- | --- |

דינור בפברואר 2014
 לידה:  4 במרץ 1973 (בת 51) ירושלים, ישראל 
 ענף מדעי:  מדעי המחשב מתמטיקה קומבינטוריקה
 מקום מגורים:  ישראל ישראל
 מקום לימודים:  אוניברסיטת תל אביב 
 מנחה לדוקטורט:  שמואל ספרא 
 מוסדות:  מכון ויצמן למדע 
 פרסים והוקרה:  פרס פריס קנלאקיס (2021)  פרס גדל (2019)  פרס ארדש (2012)  פרס מיכאל ברונו (2007)  פרס חיים נסיהו במתמטיקה (2003) 
 תרומות עיקריות
 גילוי הוכחה חדשה למשפט ה-PCP
 
אירית דינור (נולדה ב-4 במרץ 1973) היא מתמטיקאית ומדענית מחשב במכון ויצמן למדע, כלת פרס גדל לשנת 2019. מחקרה עוסק ביסודות מדעי המחשב ובקומבינטוריקה, בייחוד בהוכחות הניתנות לבדיקה הסתברותית (PCP).
קורות חיים

בשנת 1995 קיבלה תואר ראשון במדעי המחשב ובשנת 2001 קיבלה תואר דוקטור במחלקה למדעי המחשב באוניברסיטת תל אביב בהנחיית שמואל ספרא. לאחר מכן עשתה פוסט-דוקטורט באוניברסיטת פרינסטון במכון ללימודים מתקדמים וב-NEC במשך שנתיים, ושנה ב-Miller fellow שבאוניברסיטת קליפורניה בברקלי.
בשנת 2004 מונתה למרצה בכירה באוניברסיטה העברית בירושלים, ושימשה בתפקיד זה עד 2007. בשנים 2011–2012 הייתה חוקרת אורחת במעבדת מיקרוסופט מחקר בניו אינגלנד. בשנים 2012–2013 הייתה עמיתה אורחת באוניברסיטת הרווארד. בשנת 2007 מונתה לפרופסור חבר במכון ויצמן למדע ובשנת 2013 מונתה לפרופסור מן המניין. בשנת 2024 מונתה לפרופסור למדעי המחשב התאורטיים בבית הספר למתמטיקה של המכון למחקר מתקדם בפרינסטון.
היא תרמה לבעיית כיסוי הקודקודים, וגילתה ב-2005 הוכחה חדשה ומפתיעה למשפט ה-PCP.
הוקרה

דינור זכתה באותו הוקרה רבים, בהם:
2003 - פרס חיים נסיהו במתמטיקה (על תזה העוסקת בקושי של שתי בעיות קירוב: כיסוי מינימלי בצמתים והווקטור הקרוב ביותר).
2012 - פרס ארדש
2017 - פרס מיכאל ברונו
2019 - פרס גדל
הערות שוליים

↑  Irit Dinur, Institute for Advanced Study
| --- | --- |
בקרת זהויות :  NLI: 987007367005805171  ACM DL: 81100647545  dblp: 18/3891  LCCN: nb2009022091  MGP: 233435  VIAF: 2295153954893205680001   WorldCat (עם VIAF): 2295153954893205680001 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אלנין

אלנין (Alanine) היא אחת מ-20 חומצות האמינו הנפוצות בטבע.
זוהי חומצת האמינו הפשוטה והקטנה ביותר, אחרי גליצין. השייר שלה הוא קבוצת מתיל (CH3). קבוצה זו אינה קוטבית; לפיכך אלנין אינה מסוגלת ליצור קשרי מימן עם מים והיא חומצת אמינו הידרופובית. חומצת האמינו פנילאלנין היא נגזרת של אלנין, והרכבה זהה כמעט לזה של אלנין, מלבד קיומה של טבעת בנזן (קבוצת פניל, C6H5). שמה הכימי של אלנין, לפי מונחון IUPAC, הוא 2-חומצה אמינופרופנואית. השם משקף את היותה של אלנין חומצה קרבוקסילית פשוטה, בעלת קבוצת אמינו הקשורה לפחמן השני בשרשרת.
אלנין היא מהשכיחות שבחומצות האמינו, והיא מרכיבה בממוצע כמעט 8% מכלל החלבונים. אלנין מסונתזת על ידי תאי גוף האדם ולפיכך אינה שייכת לקבוצת חומצות האמינו החיוניות.
אלנין נוצרת בגוף מחומצת אמינו אחרת - חומצה גלוטמית - בתגובת טרנסאמינציה (ניתוק קבוצת אמין). בדיקת ALT, אחת מבדיקות הדם הנפוצות לבחינת תפקוד הכבד, בודקת את רמת האנזים אלנין טרנסאמינאז, אשר מזרז תגובה כימית זו. במסגרת מעגל האלנין, אלנין בכבד הופך לפירובט - תרכובת חשובה בתהליכי הפקת האנרגיה בתאים. נגזרת נוספת של אלנין היא חומצה לקטית (חומצת חלב, חומצה הידרוקסיפרופנואית), המתקבלת כשמחליפים את קבוצת האמינו בקבוצת הידרוקסיל.
אלנין בּוּדדה לראשונה בשנת 1879.
| --- | --- |
בקרת זהויות :  NLI: 987007292903205171  GND: 4313291-1  LCCN: sh85003136 
ערך זה הוא קצרמרבנושא כימיה. אתם מוזמנים לתרום לוויקיפדיה ו.